cyanic-selkie/wikianc huggingface dataset:
Σφαγή του Παλαουάν
Σφαγή
Για να αποφευχθεί η διάσωση των αιχμαλώτων πολέμου από τους προελαύνοντες Συμμάχους, στις 14 Δεκεμβρίου 1944, μονάδες της Ιαπωνικής Στρατιάς του 14ου Τομέα (υπό τη διοίκηση του στρατηγού Tomoyuki Yamashita) μετέφεραν τους στρατιώτες πίσω στο στρατόπεδό τους. Ήχησε συναγερμός αεροπορικής επιδρομής, έτσι ώστε οι αιχμάλωτοι να μπουν στα ορύγματα των καταφυγίων. Πράγματι, οι 150 αιχμάλωτοι του Puerto Princesa μπήκαν στα ορύγματα και τότε οι Ιάπωνες στρατιώτες τους πυρπόλησαν, χρησιμοποιώντας βαρέλια βενζίνης.
Όσοι αιχμάλωτοι προσπάθησαν να ξεφύγουν από τις φλόγες, δολοφονήθηκαν με πυρά πολυβόλων. Άλλοι προσπάθησαν να ξεφύγουν σκαρφαλώνοντας πάνω σε μια πλαγιά που διέτρεχε το μήκος της μιας πλευράς των ορυγμάτων, αλλά και αυτοί στη συνέχεια καταδιώχθηκαν και δολοφονήθηκαν. Μόνο 11 άνδρες γλύτωσαν από τη σφαγή, οι υπόλοιποι 139 έχασαν τη ζωή τους.
Εκείνοι που κατάφεραν να ξεφύγουν στο νότιο Παλαουάν, και μετέπειτα να διασωθούν, βοηθήθηκαν από τους Φιλιππινέζους ανιχνευτές και αντάρτες υπό τη διοίκηση του Nazario Mayor. : 114-133
Επακόλουθα
Από τα θύματα, οι 123 είναι θαμμένοι σε έναν ομαδικό τάφο στο Εθνικό Νεκροταφείο Jefferson Barracks, στο St. Louis του Missouri. : 152-153
Το περιστατικό πυροδότησε μια σειρά από στρατιωτικές επιχειρήσεις των ΗΠΑ για τη διάσωση αιχμαλώτων πολέμου, όπως η επιχείρηση στο Cabanatuan στις 30 Ιανουαρίου 1945, η επιχείρηση στο στρατόπεδο κράτησης Santo Tomas στις 3 Φεβρουαρίου 1945, η επιχείρηση στη Φυλακή Bilibid στις 4 Φεβρουαρίου, 1945, και, τέλος, η επιχείρηση στο Los Baños στις 23 Φεβρουαρίου 1945, ίσως η πιο επιτυχημένη επιχείρηση διάσωσης της σύγχρονης στρατιωτικής Ιστορίας. Ήταν η μαρτυρία του επιζήσαντα στρατιώτη Eugene Nielsen που έπεισε τον αμερικανικό Στρατό να ξεκινήσει επιχειρήσεις διάσωσης των αιχμαλώτων στις Φιλιππίνες το 1945. Το 2006, ο Nielsen έδωσε συνέντευξη σχετικά με τα γεονότα στον Geoffrey Panos, του Πανεπιστημίου της Γιούτα.
Οστά από τα θύματα ανακαλύφθηκαν στις αρχές του 1945. : 159
Μετά τον πόλεμο, οι επιζώντες Glenn McDole και Doug Bogue βοήθησαν το αμερικανικό Κλάδο Εγκλημάτων Πολέμου να εντοπίσει πρώην φύλακες και αξιωματικούς που κρατούνταν στη φυλακή Sugamo και ανακρίθηκαν στο κτίριο Dai-Ichi του Τόκιο. Από τους 33 κατηγορούμενους για εγκλήματα πολέμου, 16 δικάστηκαν και 6 αθωώθηκαν. Ανάμεσα σε όσους κρίθηκαν ένοχοι στις 8 Νοεμβρίου 1948, περιλαμβάνονταν ο Αντιστράτηγος Seiichi Terada, που καταδικάστηκε σε ισόβια, ο Επιλοχίας Taichi Deguchi, που καταδικάστηκε σε θάνατο δι' απαγχονισμού, αλλά αργότερα η ποινή του μετετράπη σε κάθειρξη 30 ετών από τον Στρατηγό των ΗΠΑ Douglas MacArthur, ο δεκανέας Tomisaburo Sawa, που καταδικάστηκε σε 5 χρόνια φυλακή, ο αρχιμάγειρας Manichi Nishitani, που καταδικάστηκε επίσης σε 5 χρόνια φυλακή, ο Αντιστράτηγος Kizo Mikama, που καταδικάστηκε σε 12 χρόνια, ο Αντισυνταγματάρχης Mamoru Fushimi, που καταδικάστηκε σε 10 χρόνια, ενώ οι υπόλοιποι τέσσερις καταδικάστηκαν σε 2-5 χρόνια. Ωστόσο, το 1958, όλοι απελευθερώθηκαν όταν εφαρμόστηκε η γενική αμνηστία για όλους τους Ιάπωνες κρατουμένους για εγκλήματα πολέμου. : 140, 143-145
Το ημερολόγιο ενός Ιαπωνα Αρχιλοχία είχε την ακόλουθη εγγραφή για την 15η Δεκέμβρη, 1944: : 159-160 "'Λόγω της ξαφνικής αλλαγής της κατάστασης, εκτελέστηκαν οι 150 αιχμάλωτοι πολέμου. Εκείνοι που διέφυγαν ανακαλύφθηκαν σήμερα το πρωί στο αντιεροπορικό όρυγμα της Puerto Princessa και εκτελέστηκαν με πυρά όπλων. Είχαν έναν πραγματικά αξιοθρήνητο θάνατο. '"
Κατηγορία:Θηριωδίες του Β' Παγκοσμίου Πολέμου
Πλάκα Μεγαλόπολης Αρκαδίας
Η Πλάκα είναι χωριό στο δήμο Μεγαλόπολης της Αρκαδίας. Βρίσκεται 1 χιλιόμετρο νότια του Σούλου, 3 χλμ βορειοανατολικά της Θωκνίας, 3 χλμ. νοτιοδυτικά της Νέας Εκκλησούλας, και 4 χλμ. βορειοδυτικά της Μεγαλόπολης. Η Ελληνική Εθνική οδός 76 (Μεγαλόπολη - Ανδρίτσαινα - Κρέστενα) περνά ανατολικά του χωριού. Το εργοστάσιο ενέργειας Μεγαλόπολης βρίσκεται στα δυτικά και ένα ορυχείο λιγνίτη βρίσκεται στα δυτικά.
Παραπομπές
Κατηγορία:Δήμος Μεγαλόπολης Κατηγορία:Χωριά του νομού Αρκαδίας
Καράτουλας Αρκαδίας
Ο Καράτουλας είναι χωριό στο δήμο Μεγαλόπολης. Βρίσκεται σε λόφο στις νοτιοδυτικές πρόποδες του Μαινάλου, σε βουνά, σε υψόμετρο περίπου 750 μέτρων. Βρίσκεται 2 χιλιόμετρα βορειοδυτικά του Βάγγου, 3 χλμ. νοτιοανατολικά των Λυκοχίων και 9 χλμ βορειοανατολικά της Μεγαλόπολης. Το 2011 ο Καράτουλας είχε πληθυσμό 28 κατοίκων οι οποίοι ασχολούνται με την κτηνοτροφία.
Παραπομπές
Κατηγορία:Δήμος Μεγαλόπολης Κατηγορία:Χωριά του νομού Αρκαδίας Κατηγορία:Χωριά του Μαινάλου
Παγκόσμιο πρωτάθλημα Φόρμουλα 1 (1973)
Εξωτερικοί σύνδεσμοι
1973 Κατηγορία:Μηχανοκίνητος αθλητισμός το 1973
Ζιλ ντε Κερμαντέκ
Ο  Ζιλ ντε Κερμαντέκ (γαλλικά: Gil Marc De Kermadec) (Παρίσι 1 Ιανουαρίου 1922 - 27 Μαΐου 2011 ) ήταν Γάλλος πρωταθλητής της αντισφαίρισης. Ανήκε στον Γαλλικό σύλλογο "Τένις κλαμπ ντε Παρί".
Μετά το τέλος της καριέρας του χρημάτισε τεχνικός σύμβουλος της Γαλλικής ομοσπονδίας αντισφαίρισης από το 1963 έως το 1976. Έγινε διαιτητής αντισφαίρισης αναγνωρισμένος από την Παγκόσμια ομοσπονδία για να σφυρίζει αγώνες των τουρνουά Γκραν σλαν. Είχε αγωνιστεί με την εθνική Γαλλίας σε συνάντηση με τη Γερμανία το 1954. Το 2000 τιμήθηκε από την παγκόσμια ομοσπονδία αντισφαίρισης με το βραβείο "Golden Achievement Award ".
Είχε συμμετάσχει σε πολλά ανά τον κόσμο τουρνουά, στο Ρολάν Γκαρός και το Βελγικό πρωτάθλημα. Ήταν πρώτος στα τουρνουά :του Κογκάνκ το 1951 στο απλό, στο διεθνές πρωτάθλημα του Λιβάνου το 1952 στο απλό.
Δεύτερος ήταν στα τουρνουά : του Σααρμπρίγκεν το 1950 στο απλό, του Λε Μαν το 1950 στο απλό, του Στρασβούργου το 1950 στο απλό, του Σαίντ Ετιέν του 1954 στο απλό, στο διεθνές πρωτάθλημα του Λιβάνου το 1952 στο διπλό μεκτό με συμπαίκτρια τη Νίνα Φαράχ, στο Πρωτάθλημα αντισφαίρισης Ανατολικής Μεσογείου το 1952 και στο διπλό αντρών με συμπαίκτη τον Βουαντίσουαβ Σκονέτσκι, του Κογκάνκ το 1955 στο απλό.
Παραπομπές
Κατηγορία:Γάλλοι αθλητές της αντισφαίρισης Κατηγορία:Γάλλοι προπονητές της αντισφαίρισης Κατηγορία:Διαιτητές αντισφαίρισης
Εντοπική πτώση
Η εντοπική πτώση είναι τοπική γραμματική πτώση η οποία φέρει το βασικό νόημα του «εντός»: για παράδειγμα, το «εντός του σπιτιού» είναι «talo·ssa» στα φινλανδικά, «maja·s» στα εσθονικά, «куд·са» (kud·sa) στα μόκσα, «etxea·n» στα βασκικά, «nam·e» στα λιθουανικά, «sāt·ā» στα λατγαλικά και «ház·ban» στα ουγγρικά.
Αλληλεγγύη (αποσαφήνιση)
Η λέξη αλληλεγγύη μπορεί να αναφέρεται:
Εντοπική πτώση
Στα φινλανδικά, η εντοπική πτώση συνήθως σχηματίζεται προσθέτοντας «ssa/ssä». Τα εσθονικά προσθέτουν «s» στο θέμα της γενικής. Στα μόκσα, προστίθεται «са» (sa). Στα ουγγρικά, το επίθεμα «ban/ben» χρησιμοποιείται συνήθως για την εντοπική πτώση, παρόλο που πολλά άλλα, όπως τα «on/en/ön» και άλλα επίσης χρησιμοποιούνται, ιδιαιτέρως για τις πόλεις.
Στη φινλανδική γλώσσα, η εντοπική πτώση θεωρείται η πρώτη (στα εσθονικά η δεύτερη) των έξι τοπικών πτώσεων, οι οποίες αντιστοιχούν σε τοποθεσιακές προθέσεις στα ελληνικά.
Κατηγορία:Γραμματική Κατηγορία:Συντακτικό
Αντώνιος Μούσας
Ο Αντώνιος Μούσας ήταν Έλληνας ιατρός και βοτανολόγος, ο οποίος έδρασε στα τέλη του 1ου αι. π.Χ. Σύμφωνα με τον Πλίνιο ήταν αδερφός του ιατρού του βασιλιά Ιόβα Ευφορβίου και μαθητής του Ασκληπιάδη. Θεράπευσε με ψυχρά λουτρά και πόση ψυχρών φαρμάκων τον αυτοκράτορα Αύγουστο ο οποίος ήταν βαριά ασθενής και χωρίς καμία ελπίδα σωτηρίας. Κατά τον Γαληνό έγραψε πολλά έργα τα οποία, όμως, έχουν χαθεί. Σώζονται λιγοστά αποσπάσματα κυρίως μέσω της Γαληνικής συλλογής ένα εκ των οποίων αναφέρεται σε μια φαρμακευτική συνταγή για τις άφθες της στοματικής κοιλότητας.
Παραπομπές
Κατηγορία:Αρχαίοι Έλληνες ιατροί
Αποκινησιακή πτώση
Η αποκινησιακή πτώση είναι τοπική πτώση με τη βασική έννοια του «εκτός».
Ουραλικές γλώσσες
Στα φινλανδικά, η αποκινησιακή τυπικά σχηματίζεται προσθέτοντας «sta/stä», ενώ στα εσθονικά προσθέτοντας «-st» στο θέμα της γενικής. Στα ουγγρικά, το επίθεμα «-ból/-ből» εκφράζει την αποκινησιακή:
«talosta» - «εκτός του σπιτιού, εκ του σπιτιού» (Φινλανδικά «talo» = «σπίτι») «majast» - «εκτός του σπιτιού, εκ του σπιτιού» (Εσθονικά «maja» = «σπίτι») «házból» - «εκτός του σπιτιού» (Ουγγρικά «ház» = «σπίτι»)
Σε μερικές διαλέκτους της δημώδους φινλανδικής είναι κοινό να ρίπτεται το τελικό φωνήεν της αποκινησιακής κατάληξης, το οποίο στη συνέχεια γίνεται πανομοιότυπο με το αποκινησιακό μόρφημα των εσθονικών· για παράδειγμα: «talost».
Ρωσικά
Σε μερικές σπάνιες περιπτώσεις η αποκινησιακή εξακολουθεί να υπάρχει στα σύγχρονα ρωσικά, αν και χρησιμοποιήθηκε ευρύτερα σε κείμενα του 17-18ου αιώνα: и́з лесу (εκτός του δάσους), кровь и́з носу (αίμα εκ της ρινός), из Яросла́влю (εκ του Γιαροσλάβλ).
Κατηγορία:Γραμματική Κατηγορία:Συντακτικό
Άννα της Βοημίας, δούκισσα της Αυστρίας
Η Άννα, γερμ. Anne (27 Μαρτίου 1323 - 3 Σεπτεμβρίου 1338) από τον Οίκο του Λουξεμβούργου ήταν πριγκίπισσα της Βοημίας και με τον γάμο της έγινε δούκισσα της Αυστρίας.
Βιογραφία
Ήταν η τρίτη κόρη του Ιωάννη της Βοημίας και της 1ης συζύγου του Ελισάβετ των Πρεμυσλιδών, κόρης του Βεγκέσλαου Β΄ της Βοημίας & Πολωνίας.
Κενσαχάρα
Το Κενσαχάρα (Καζακικά: Кеңсахара) είναι χωριό στην Επαρχία Μαρτούκ στην Περιφέρεια Ακτόμπε του Καζακστάν. Το χωριό αποτελεί μέρος του αγροτικού οκρούγκ Τανιρμπέργκεν. Βρίσκεται περίπου 10 χλμ. νοτιοανατολικά από το Μαρτούκ. Ο κώδικας ΚΑΤΟ 154651300.
Άννα της Βοημίας, δούκισσα της Αυστρίας
Οικογένεια
Παντρεύτηκε το 1330 τον Όθωνα των Αψβούργων δούκα της Αυστρίας-Στυρίας-Καρνιόλης. Ήταν 7 ετών και απεβίωσε 15 ετών, έτσι δεν απέκτησε τέκνα.
Κενσαχάρα
Πληθυσμός
Το 1999 ο πληθυσμός του χωριού ανερχόταν στα 557 άτομα (273 άνδρες και 284 γυναίκες). Σύμφωνα με την απογραφή του 2009, το χωριό είχε πληθυσμό 607 ατόμων (296 άνδρες και 311 γυναίκες).
Άννα της Βοημίας, δούκισσα της Αυστρίας
Εξωτερικοί σύνδεσμοι
Κατηγορία:Οίκος του Λουξεμβούργου
Κενσαχάρα
Παραπομπές
Κατηγορία:Πόλεις του Καζακστάν
Κοίνυρα Θάσου
Τα Κοίνυρα είναι οικισμός στη Θάσο. Διοικητικά ανήκει στον δήμο Θάσου της Περιφερειακής Ενότητας Θάσου. Αποτελεί έναν από τους οικισμούς της δημοτικής κοινότητας Θεολόγου. Σύμφωνα με την απογραφή του 2011, έχει 108 κατοίκους. Απέναντι από τον οικισμό βρίσκεται η ομώνυμη νησίδα.
Παραπομπές
Κατηγορία:Δήμος Θάσου
Τα Κάστρα του Μυστρά
Τα Κάστρα του Μυστρά είναι το ελληνικό όνομα του επιτραπέζιου παιχνιδιού Carcassonne που εκδόθηκε το 2000. Το παιχνίδι ανήκει στην κατηγορία των Eurogames ή german-style επιτραπέζιων παιχνιδιών. Οι χρήστες τοποθετούν πλακίδια προσπαθώντας να κατασκευάσουν δρόμους, κάστρα, μοναστήρια, κ.λ.π. Το όνομα του παιχνιδιού οφείλεται στη γαλλική πόλη Καρκασόν (Carcassonne) που είναι γνωστή για το μεσαιωνικό τοπίο με τα πολλά κάστρα. Στην ελληνική έκδοση (από την Κάισσα ) χρησιμοποιήθηκε το όνομα της καστροπολιτείας του Μυστρά.
Κανόνες
μικρογραφία|452x452εσ|Παίζοντας τα "Κάστρα του Μυστρά" Το παιχνίδι αποτελείται από πλακίδια που απεικονίζουν τοπία μεσαιωνικής τεχνοτροπίας. Κάθε πλακίδιο απεικονίζει τμήματα κάστρων, δρόμων, αγρών, ποταμών, κ.λ.π. Το παιχνίδι ξεκινάει με ένα αρχικό πλακίδιο και οι παίκτες ένας – ένας επιλέγουν ένα τυχαίο πλακίδιο (από ένα σύνολο 71 κρυφών πλακιδίων) και το τοποθετούν έτσι ώστε να ταιριάζει με το τοπίο. Για παράδειγμα αν το πλακίδιο απεικονίζει ένα δρόμο, τότε πρέπει να συνδεθεί σε ένα άλλο πλακίδιο με δρόμο, κ.ο.κ. Αφού τοποθετήσει το πλακίδιo του κάθε παίκτης, μπορεί (αν θέλει) να τοποθετήσει και ένα πιόνι-ακόλουθο το οποίο μπορεί να πάρει διάφορους ρόλους όπως: α) κλέφτης, αν τοποθετηθεί πάνω σε δρόμο, β) μοναχός, αν τοποθετηθεί πάνω σε μοναστήρι, γ) ιππότης, αν τοποθετηθεί μέσα σε κάστρο, δ) αγρότης αν τοποθετηθεί μέσα σε αγρό. Σημαντικό στοιχείο του παιχνιδιού είναι ότι αν στο ίδιο γεωγραφικό χαρακτηριστικό έχει ήδη τοποθετηθεί ακόλουθος, τότε ο παίκτης δεν μπορεί να τοποθετήσει νέο ακόλουθο. Για παράδειγμα, αν ο παίκτης τοποθετήσει ένα πλακίδιο που εικονίζει έναν αγρό και έναν δρόμο ώστε να επεκτείνει έναν υπάρχοντα δρόμο, δεν μπορεί να τοποθετήσει έναν ακόλουθο-κλέφτη αν ο δρόμος (στον οποίο συνδέεται το πλακίδιο) έχει ήδη έναν κλέφτη. Αν όμως το πλακίδιο συνδέεται σε έναν αγρό που δεν έχει αγρότη, τότε ο παίκτης μπορεί να τοποθετήσει έναν ακόλουθο-αγρότη.
Ιωάννα του Πφιρτ
Η Ιωάννα, γαλλ. Jeanne ||(π.1300 - 15 Νοεμβρίου 1351) από τον Οίκο του Μονμπελιάρ ήταν κόρη του κόμη του Φερέτ (γερμ.: Πφιρτ) και με τον γάμο της έγινε δούκισσα της Αυστρίας.
Τα Κάστρα του Μυστρά
Κανόνες
Είναι συχνό το φαινόμενο, δύο όμοια γεωγραφικά χαρακτηριστικά που έχουν διεκδικηθεί από διαφορετικούς παίκτες κάποια στιγμή να συνδέονται. Για παράδειγμα μπορεί δύο διαφορετικοί παίκτες να έχουν τοποθετήσει ακολούθους ιππότες σε δύο διαφορετικά κάστρα, τα οποία ενώ αρχικά ήταν διαφορετικές οντότητες, κάποια στιγμή στην πορεία του παιχνιδιού ενώθηκαν. Σε αυτή την περίπτωση κύριος γίνεται ο παίκτης με τους περισσότερους ακολούθους ή αν οι παίκτες έχουν ίδιο αριθμό ακολούθων, μοιράζονται την κυριότητα και τους πόντους.
Ιωάννα του Πφιρτ
Βιογραφία
Ήταν η πρώτη κόρη του Ούλριχ Γ΄ κόμη του Πφιρτ/Φερρέτ και της Ιωάννας των Ιβρέα, κόρης του Ρέγκιναλτ κόμη του Μονμπελιάρ.
Τα Κάστρα του Μυστρά
Κανόνες
Η κυριότητα ενός γεωγραφικού χαρακτηριστικού δίνει στους παίκτες πόντους νίκης. Το παιχνίδι ολοκληρώνεται όταν τοποθετηθεί και το τελευταίο πλακίδιο και, όπως σε κάθε παρόμοιο παιχνίδι, νικητής ορίζεται ο παίκτης που έχει μαζέψει τους περισσότερους πόντους νίκης. Αν μετά την τοποθέτηση ενός πλακιδίου ολοκληρωθεί ένα κάστρο, ένας δρόμος ή ένα μοναστήρι, τότε ο παίκτης που το διεκδικεί παίρνει αμέσως τους πόντους. Όλοι οι ακόλουθοι που είχαν τοποθετηθεί στο χαρακτηριστικό, επιστρέφονται στους παίκτες. Όταν τοποθετηθεί και το τελευταίο πλακίδιο, τότε όλοι οι παίκτες παίρνουν πόντους για όλα τα χαρακτηριστικά που δεν έχουν ολοκληρωθεί. Επίσης, στο τέλος του παιχνιδιού υπολογίζονται και οι πόντοι που κερδίζουν οι αγρότες. Αν ένα χαρακτηριστικό διεκδικείται από δύο ή περισσότερους παίκτες (οι οποίοι έχουν τον ίδιο αριθμό ακολούθων πάνω του) τότε όλοι οι παίκτες παίρνουν τους αντίστοιχους πόντους. Οι πόντοι νίκης δίνονται με βάση τον παρακάτω πίνακα (έκδοση 2014). Όσον αφορά τους αγρούς, κύριος ενός αγρού θεωρείται ο παίκτης με τους περισσότερους ακολούθους – αγρότες. Οι πόντοι των αγρών δίνονται μόνο στο τέλος του παιχνιδιού. Ο κύριος του αγρού (ή όσοι παίκτες διεκδικούν τον αγρό) παίρνει 3 πόντους για κάθε πόλη που ακουμπάει τον συγκεκριμένο αγρό.
Ιωάννα του Πφιρτ
Οικογένεια
Το 1324 παντρεύτηκε τον Αλβέρτο Β΄ των Αψβούργων δούκα της Αυστρίας-Στυρίας-Καρινθίας και απέκτησαν τέκνα:
Πηγές
Κατηγορία:Αυστριακοί ευγενείς Κατηγορία:Κόμισσες της Αυστρίας
Τα Κάστρα του Μυστρά
Παραπομπές
Κατηγορία:Επιτραπέζια παιχνίδια
Μαρτούκ
Το Μαρτούκ (καζακικά: Мәртөк) είναι σέλο και το διοικητικό κέντρο της Επαρχίας Μαρτούκ της Περιφέρεια Ακτόμπε του Καζακστάν. Βρίσκεται σε υψόμετρο 181 μέτρων. Ο σιδηροδρομικός σταθμός βρίσκεται στην γραμμή Ιλέτσκ-Ακτόμπε. Στο χωριό γεννήθηκε ο Ήρωας της Σοβιετικής Ένωσης Γιεβντοκίμ Μάζκοφ. Ο κώδικας ΚΑΤΟ είναι ο 154630100.
Πληθυσμός
Το 1999, ο πληθυσμός του χωριού ανερχόταν στα 8.117 άτομα (3.924 άνδρες και 4.193 γυναίκες). Σύμφωνα με την απογραφή του 2009, ο πληθυσμός του χωριού ανερχόταν στα 9.795 άτομα (4.670 άνδρες και 5.125 γυναίκες).
Παραπομπές
Κατηγορία:Πόλεις του Καζακστάν
BioGRID
Ιστορικά Στοιχεία
Το 2003 τέθηκε επίσημα σε εφαρμογή η βάση δεδομένων ως GRID (General Repository for Interaction Datasets). Αργότερα μετονομάστηκε σε BioGRID παρέχοντας ελεύθερη πρόσβαση σε υψηλής απόδοσης (high throughput, HTP) σύνολα δεδομένων. Ακολούθως δόθηκε η δυνατότητα αρχικά της αύξηση των δεδομένων που προαναφέρθηκαν και έπειτα της σύγκρισής τους με δεδομένα για αλληλεπιδράσεις τα οποία προέρχονται από χαμηλής απόδοσης (LTP) μελέτες οι οποίες εστιάζουν κυρίως στη βιβλιογραφία. Με την ίδρυσή της χαρακτηρίστηκε ως μια εξειδικευμένη βάση δεδομένων, οι πληροφορίες της οποίας περιορίζονταν αποκλειστικά στη ζύμη. Στην πορεία όμως αναπτύχθηκε και πλέον καλύπτει αλληλεπιδράσεις που αφορούν 66 είδη οργανισμών ανάμεσα στα οποία συγκαταλέγονται κύριοι οργανισμοί-μοντέλα αλλά και το ανθρώπινο είδος. Αρχικά διαχωρίστηκε σε μικρότερες βάσεις δεδομένων, κάθε μία από τις οποίες αφορούσε έναν οργανισμό. Πλέον, η πιο πρόσφατη έκδοση, παρέχει ένα ενιαίο σύνολο πληροφοριών που επιτρέπει την αναζήτηση σε διάφορους οργανισμούς ταυτόχρονα. Παράλληλα με τον αριθμό των οργανισμών, ο αριθμός των σχολιασμένων αλληλεπιδράσεων της BioGRID αυξήθηκε από 30.000 πρωτεϊνικές αλληλεπιδράσεις σε πάνω από 1.000.000 πρωτεϊνικών, γενετικών και χημικών αλληλεπιδράσεων στην τρέχουσα έκδοση. Η BioGRID αναπτύχθηκε αρχικά στο Ινστιτούτο Ερευνών Lunenfeld-Tanenbaum Research Institute του Mount Sinai Hospital, επεκτάθηκε όμως και πλέον περιλαμβάνει ομάδες  στο Institut de Recherche en Immunologie et en Cancérologie του πανεπιστημίου του Μόντρεαλ, στο Lewis-Sigler Institute for Integrative Genomics του πανεπιστημίου του Πρίνστον και στο Wellcome Trust Center for Cell Biology του πανεπιστημίου του Εδιμβούργου. Αρχικά, τα δεδομένα της BioGRID εστίαζαν στις αλληλεπιδράσεις μεταξύ πρωτεϊνών και γενετικές, όμως μετά από διαδοχικά στάδια επέκτασης και εξέλιξης   υπάρχουν δεδομένα μετα-μεταφραστικών τροποποιήσεων (PTM) , όπως θέσεις φωσφορυλίωσης και ουβικουιτινίωσης , που προέρχονται τόσο από HTP όσο και από LTP μελέτες. Πρόσφατα η BioGRID επεκτάθηκε ακόμα περισσότερο συμπεριλαμβάνοντας νέα δεδομένα για γενετικές ή/και πρωτεϊνικές αλληλεπιδράσεις που αφορούν φάρμακα, μεταβολίτες και άλλα μικρά βιοδραστικά μόρια. Τέλος συνεχίζει να επεκτείνεται και να εξελίσσεται σε μηνιαία βάση, αναπτύσσοντας νέα εργαλεία  για τη διεξαγωγή στοχοθετημένων επιστημονικών αναλύσεων.
Ανάπτυξη της Βάσης Δεδομένων και Στατιστικά Στοιχεία
Από τον Σεπτέμβριο του 2016 (έκδοση 3.4.140), η BioGRID περιέχει 1.072.173 πρωτεΐνες και γενετικές αλληλεπιδράσεις. Αυτές οι αλληλεπιδράσεις αντιστοιχούν σε 621.534 πρωτεϊνικές αλληλεπιδράσεις και 450.534 γενετικές αλληλεπιδράσεις. Αυτά τα δεδομένα εξήχθησαν απευθείας από 47.223 δημοσιεύσεις που αξιολογήθηκαν με το "χέρι", και επισημάνθηκαν με το "χέρι", οι οποίες εντοπίστηκαν από τη βιοϊατρική βιβλιογραφία με αναζητήσεις λέξεων-κλειδιών και προσεγγίσεις εξόρυξης κειμένου. Η τρέχουσα πλατφόρμα σχολιασμού παρέχει αναφορές για > 100 εκατομμύρια μοναδικά ψευδώνυμα, αναγνωριστικά, συστηματικά ονόματα και αναφορές MOD για > 200 οργανισμούς, σε σύγκριση με το προηγούμενο σύστημα σχολιασμού που υποστηρίζει ~ 48 εκατομμύρια αναγνωριστικά για ~ 100 υποστηριζόμενους οργανισμούς. Τα δεδομένα της BioGRID διανέμονται ελεύθερα μέσω βάσεων δεδομένων και μετα-βάσεων δεδομένων οργανισμού εταίρων και είναι άμεσα διαθέσιμα σε διάφορες μορφές. Εκτός από τη γενική εκτίμηση της δημοσιευμένης βιβλιογραφίας για τα κύρια είδη μοντέλων, η BioGRID αναλαμβάνει θεματικά σχέδια περιορισμού σε περιοχές ιδιαίτερης σημασίας για τις βιοϊατρικές επιστήμες, όπως το σύστημα ουμπικουϊτίνης-πρωτεοσώματος, το οποίο έχει τεκμηριώσει 130.184 θέσεις τροποποίησης ουμπικουϊτίνης σε πρωτεΐνες που κωδικοποιούνται από 8.681 ανθρώπινα γονίδια και 20.019 θέσεις σε 2.549 πρωτεΐνες ζύμης, οι οποίες θα απελευθερωθούν ως ενοποιημένο σύνολο δεδομένων μέχρι τα τέλη του 2016. Η διερεύνηση της BioGRID συντονίζεται μέσω ενός Συστήματος Διαχείρισης Αλληλεπίδρασης (IMS) το οποίο διευκολύνει τα αρχεία αλληλεπίδρασης συλλογής μέσω δομημένων κωδικών στοιχείων, οντολογιών φαινοτύπων και σχολιασμού γονιδίων. Η αρχιτεκτονική της BioGRID έχει βελτιωθεί για να υποστηρίξει ένα ευρύτερο φάσμα τύπων αλληλεπίδρασης και μετα-μεταφραστικών τροποποιήσεων, ώστε να καταστεί δυνατή η αντιπροσώπευση πιο σύνθετων αλληλεπιδράσεων πολλαπλών γονιδίων/πρωτεϊνών, να ληφθούν υπόψη οι κυτταρικοί φαινότυποι μέσω δομημένων οντολογιών, να επιταχυνθεί η επεξεργασία μέσω ημιαυτόματων προσεγγίσεων εξόρυξης κειμένου και να βελτιωθεί ο ποιοτικός έλεγχος της επιμέλειας. Η BioGRID περιέχει δεδομένα για 38.559 πρωτεϊνικές PTMs όπως επιμετράται από 4.317 δημοσιεύσεις. Μέσω περιεκτικών προσπαθειών επιμέλειας, η BioGRID περιλαμβάνει τώρα μια σχεδόν ολοκληρωμένη σειρά αλληλεπιδράσεων που έχουν αναφερθεί μέχρι σήμερα στην πρωτογενή βιβλιογραφία για την εκκολαπτόμενη ζύμη (Saccharomyces cerevisiae), το thale cress (Arabidopsis thaliana) και τη μαγιά σχάσης (Schizosaccharomyces pombe).
Μια νέα πτυχή της BioGRID είναι η κάλυψη χημικών αλληλεπιδράσεων, τυπικά για στόχους φαρμάκου-πρωτεΐνης και/ή αλληλεπιδράσεις γονιδίου-φαρμάκου. Η απελευθέρωση της BioGRID 3.3.123 (Απρίλιος 2015) περιελάμβανε 27.034 αρχεία αλληλεπίδρασης χημικού-στόχου που προέρχονται από το DrugBase, μια βάση δεδομένων με χειρωνακτικά επιμελημένες σχέσεις φαρμάκου-στόχου. Προς το παρόν, η BioGRID περιέχει 2.519 μοναδικά γονίδια/πρωτεΐνες από 21 οργανισμούς που συνδέονται με 4.999 συνολικά μοναδικά χημικά όπως ορίζονται από 8.989 δημοσιεύσεις.
Το 2016, το Google Analytics ανέφερε ότι η BioGRID έλαβε κατά μέσο όρο 124.232 προβολές σελίδων και 14.444 μοναδικούς επισκέπτες ανά μήνα, έναντι 88.080 προβολών σελίδων και 12.399 μοναδικών επισκεπτών το μήνα, κατά το 2014. Τα αρχεία δεδομένων BioGRID λήφθηκαν κατά μέσο όρο 10.135 φορές το μήνα κατά το 2016, έναντι 9.256 λήψεων μηνιαίως το 2014. Στα στατιστικά αυτά στοιχεία δεν περιλαμβάνεται η ευρεία διάδοση των σελίδων της BioGRID από διάφορες βάσεις δεδομένων εταίρων, όπως οι βάσεις δεδομένων Saccharomyces Genome, PomBase , Candida Genome , Worm-Base , FlyBase , TAIR , ZFIN και MGD και οι μετα-βάσεις δεδομένων NCBI, UniProt , Pathway Commons , BeagleDB κ.α. Το 2016, η βάση χρηστών BioGRID εντοπίστηκε κυρίως στις ΗΠΑ (29%), ακολουθούμενη από την Κίνα (10%), το Ηνωμένο Βασίλειο (7%), τη Γερμανία (6%), τον Καναδά (5%), την Ιαπωνία (4%), την Ινδία (4%), τη Γαλλία (4%) και όλες τις άλλες χώρες (31%).
Αλληλεπιδράσεις και Μοντέλα Ανάλυσης της BioGrid
Η πρόσβαση σε ενοποιημένα σύνολα δεδομένων πρωτεϊνών και γενετικών αλληλεπιδράσεων είναι κρίσιμη για την αποσαφήνιση της λειτουργίας γονιδίων και πρωτεϊνών, καθώς και για την ανάλυση των ιδιοτήτων τους σε παγκόσμιο δίκτυο. Η BioGRID, όπως έχει ήδη αναφερθεί, είναι μια ελεύθερα προσβάσιμη βάση δεδομένων φυσικών και γενετικών αλληλεπιδράσεων που περιλαμβάνει περισσότερες από 116.000 αλληλεπιδράσεις από οργανισμούς όπως Saccharomyces cerevisiae, Caenorhabditis elegans, Drosophila melanogaster και Homo sapiens. Πρόσφατα, προστέθηκαν πάνω από 30.000 αλληλεπιδράσεις που προέκυψαν από επισταμένη μελέτη και έρευνα πάνω στον σακχαρομύκητα.
Όσον αφορά τις πρωτεϊνικές αλληλεπιδράσεις, περιγράφουν τους μοριακούς μηχανισμούς μεταξύ τους, εντός των κυττάρων, και αντικατοπτρίζουν την δυναμική πρακτικά όλων των κυτταρικών αποκρίσεων. Από την άλλη, οι γενετικές αλληλεπιδράσεις αποκαλύπτουν τις λειτουργικές σχέσεις που αφορούν σε ρυθμιστικά κυτταρικά μονοπάτια και μηχανισμούς. Τελικά, το σύνολο των αλληλεπιδράσεων αυτών παρέχει μια εικόνα σχετικά με τις λειτουργίες και τη ρύθμιση των κυττάρων, καθιστώντας την βάση δεδομένων BioGrid εξαιρετικά χρήσιμο εργαλείο στην έρευνα.
Πλέον, οι πλατφόρμες που περιλαμβάνουν αποτελέσματα πρωτεομικής και γονιδιωματικής ανάλυσης οδηγούν σε έναν μεγάλο όγκο δεδομένων που μπορεί κανείς να επεξεργαστεί. Ωστόσο, σε πολλές περιπτώσεις τα αποτελέσματα αυτά διαφέρουν μεταξύ τους και δεν υπάρχει η κατάλληλη σύγκλιση μεταξύ τους, καθιστώντας απαραίτητη την ύπαρξη ενός ενιαίου format και μιας κοινής βάσης δεδομένων, όπου η επεξεργασία τους θα γίνεται βάση ενός συστήματος High Throughput Analysis (ΗΤΡ), όπως η BioGrid, που μελετά φυσικές, αλλά και γενετικές αλληλεπιδράσεις.
Πιο συγκεκριμένα, η ΗΤΡ προσέγγιση χρησιμοποιείται με σκοπό την αποσαφήνιση και ανακάλυψη νέων πρωτεϊνών και γονιδιωματικών δικτύων, στηριζόμενη σε φυσικά, βιοχημικά και γενετικά δεδομένα, που λαμβάνονται από το σύστημα ως αρχικές υποθέσεις για την ανάλυση των προαναφερθέντων. Αυτές οι παραδοχές οδηγούν στην ανάλυση των δεδομένων με βάσει μεθόδους, όπως i) η  Y-2-Hybrid μέθοδος, η οποία διερευνά αλληλεπιδράσεις μεταξύ πρωτεϊνικών ζευγών, ii) η Mass Spectrometric μέθοδος, η οποία αναλύει σύμπλοκα πρωτεϊνών υψηλής καθαρότητας και iii) οι Genetic Array και Molecular Barcode μέθοδοι ανάλυσης, οι οποίες εστιάζουν στην συστημική αναγνώριση θνησιγόνων συνθετικών γενετικών αλληλεπιδράσεων . H BioGrid περιλαμβάνει τις ανωτέρω μεθόδους ανάλυσης σε μεγάλη κλίμακα, με 12.994 αλληλεπιδράσεις μεταξύ 4.478 πρωτεϊνών, καθώς και 6.119 αλληλεπιδράσεις μεταξύ 1.440 γονιδίων . Τελικά, τα είδη των αλληλεπιδράσεων που περιλαμβάνονται στην BioGrid, επιτρέπουν την πρόβλεψη της λειτουργίας πρωτεϊνών και γενετικών στοιχείων, μέσω συγκριτικής ανάλυσης, αλλά και της ισχύος μιας αλληλεπίδρασης που διερευνάται κάθε φορά.
Οργανισμοί που υποστηρίζονται
Η BioGRID είναι μια βάση δεδομένων που εμπεριέχει στοιχεία από ολοένα και αυξανόμενο πλήθος οργανισμών. Στην παρακάτω λίστα παρουσιάζονται αναλυτικά οι οργανισμοί αυτοί:
Χρηματοδότηση
Η BioGRID χρηματοδοτείται μέσω χορηγιών από τα παρακάτω ινστιτούτα και ιδρύματα: National Institutes of Health, Canadian Institutes of Health Research, Genome Québec και Genome Canada
Βιβλιογραφία
Κατηγορία:Βιολογικές βάσεις δεδομένων
Κατάν
Οι Άποικοι του Κατάν (ή σκέτο Κατάν) είναι ένα επιτραπέζιο παιχνίδι στρατηγικής το οποίο σχεδιάστηκε από τον Κλάους Τόυμπερ και πρώτο-εκδόθηκε το 1995 στη Γερμανία από την εταιρεία Kosmos. Είναι οικονομικό παιχνίδι βασισμένο στη λογική της διαχείρισης υλικών και ανήκει στην κατηγορία των Eurogames ή German-style παιχνιδιών. Οι παίκτες αναλαμβάνουν το ρόλο αποίκων στο φανταστικό νησί του Κατάν και προσπαθούν να κατασκευάσουν δρόμους, πόλεις κ.λ.π. μέσω διαχείρισης πόρων και εμπορίου. Ανάλογα με τις κατασκευές τους οι παίκτες κερδίζουν πόντους νίκης. Ο πρώτος παίκτης που θα φτάσει τους 10 πόντους νίκης ανακηρύσσεται νικητής. Το  παιχνίδι έχει αρκετά πολύπλοκη και ενδιαφέρουσα στρατηγική, ενώ ταυτόχρονα έχει απλούς κανόνες, τους οποίους οι παίκτες μπορούν να μάθουν σχετικά εύκολα. Μετά τη μεγάλη του επιτυχία (πάνω από 22 εκατομμύρια αντίτυπα σε όλο τον κόσμο) έχει αποκτήσει αρκετές επεκτάσεις. Στην Ελλάδα κυκλοφορεί από τις εκδόσεις "Κάισσα".
Κανόνες
Οι παίκτες συγκεντρώνουν έναν πόντο νίκης για κάθε χωριό που έχουν χτίσει και δύο πόντους για κάθε πόλη. Επίσης οι παίκτες μπορούν να συγκεντρώσουν πόντους νίκης αν έχουν φτιάξει τον μεγαλύτερο συνεχόμενο δρόμο (δύο πόντοι), αν έχουν αποκτήσει το μεγαλύτερο στρατό (έχουν παίξει τις περισσότερες κάρτες ανάπτυξης με ιππότη – δύο πόντοι) ή αν έχουν αποκτήσει κάρτα ανάπτυξης που δίνει επιπλέον πόντους νίκης. Νικητής ανακηρύσσεται ο παίκτης που πρώτος συγκεντρώνει 10 πόντους νίκης.
Το παιχνίδι γνώρισε μεγάλη επιτυχία στην Ευρώπη και στις Η.Π.Α. και έχει λάβει πολλά βραβεία. Θεωρείται ως ένα από τα πιο διαδεδομένα σύγχρονα επιτραπέζια παιχνίδια. Στην λίστα επιτραπέζιων παιχνιδιών  της κοινότητας boardgamegeek έχει λάβει μέση βαθμολογία 7.3 και βρίσκεται στη θέση 231. Εκτός του βασικού παιχνιδιού, έχουν εκδοθεί αρκετές επεκτάσεις του και αρκετές εκδόσεις με άλλο θέμα (Star Trek, Τρωϊκός πόλεμος, κ.λ.π.) αλλά με τον ίδιο μηχανισμό. Υπάρχουν επίσης εκδόσεις του ως βιντεοπαιχνίδι.
Λίστα βραβείων
·                   1995: Spiel des Jahres Game of the Year
·                   1995: Deutscher Spiele Preis 1st place
·                   1995: Essen Feather
·                   1996: Origins Award for Best Fantasy or Science Fiction Board Game[13]
·                   2004: Hra roku
·                   2005: Games Magazine Hall of Fame
·                   2005: Gra Roku Game of the Year
·                   2015: GamesCon Vegas Game of the Century
Παραπομπές
Κατηγορία:Επιτραπέζια παιχνίδια
Παγκόσμιο πρωτάθλημα Φόρμουλα 1 (1977)
Το Παγκόσμιο πρωτάθλημα Φόρμουλα 1 του 1977 ήταν το 28ο που διοργάνωσε η FIA. Ξεκίνησε στις 9 Ιανουαρίου στην Αργεντινή κι ολοκληρώθηκε στις 23 Οκτωβρίου στην Ιαπωνία μετά απο 17 αγώνες. Εκείνο το Πρωτάθλημα σημαδεύτηκε απ' το αεροπορικό διστύχημα το οποίο έγινε την Παρασκευή 18 Μαρτίου όπου έχασε τη ζωή του ο Βραζιλιάνος οδηγός Κάρλος Πάσε και απ' το ατύχημα το οποίο είχε ο Βρετανός οδηγός Τομ Πράις στο Γκραν Πρι της Νότιας Αφρικής στις 5 Μαρτίου ο οποίος επίσης έχασε τη ζωή του. Πρωταθλητής αναδείχθηκε για 2η φορά στην καριέρα του ο Αυστριακός Νίκι Λάουντα. Ο Λάουντα αναδείχθηκε Παγκόσμιος Πρωταθλητής συνολικά 3 φορές. Η 1η φορά ήταν το 1975, η 2η τη χρονιά εκείνη κι η 3η το 1984.
Εξωτερικοί σύνδεσμοι
1977 Κατηγορία:Μηχανοκίνητος αθλητισμός το 1977
Annabelle
Ο όρος Annabelle (Αναμπέλ) μπορεί να αναφέρεται σε:
Πρωτάθλημα ποδοσφαίρου Κίνας
Η Κινεζική Ποδοσφαιρική Ομοσπονδία Σούπερ Λιγκ (απλοποιημένα κινεζικά: 中国足球协会超级联赛, αγγλικά: Chinese Football Association Super League) αποτελεί το κορυφαίο επίπεδο στο σύστημα ποδοσφαιρικών πρωταθλημάτων Κίνας. Λειτουργεί υπό την αιγίδα της Κινεζικής Ποδοσφαιρικής Ομοσπονδίας.
Η Κινεζική Σούπερ Λιγκ δημιουργήθηκε από την επανασχεδίαση του πρώην κινεζικού ποδοσφαιρικού πρωταθλήματος Τζια-Α Λιγκ το 2004. Λόγω των χαμηλών θερμοκρασιών το χειμώνα, η περίοδος ξεκινάει το Μάρτιο και τελειώνει το Νοέμβριο. Η Κινεζική Σούπερ Λιγκ αποτελείται από δεκαέξι συλλόγους. Αρχικά αποτελούνταν από 12 ομάδες στην εναρκτήρια περίοδο, αλλά ο αριθμός τον ομάδων αυξήθηκε. Τον τίτλο της πρωταθλήτριας έχουν κατακτήσει έξι ομάδες: Σεντσέν Τσιανλίμπαο, Νταλιάν Σίντε, Σαντόνγκ Λουνένγκ, Τσανγκτσούν Γιατάι, Γκουοάν Πεκίνου και Κουανγκτσόου Έβεργκραντ.
Η εταιρεία CSL (Chinese Super League) λειτουργεί υπό την άδεια της Κινέζικης Ποδοσφαιρικής Ομοσπονδίας (CFA) και αποτελεί εμπορικό κλάδο της, όπου η CFA και όλες οι ομάδες μέλη ενεργούν ως μέτοχοι. Η CFA έχει σκοπό να μεταφέρει τελικά το μερίδιό της στους συλλόγους και να συσταθεί επαγγελματική ένωση η οποία θα αποτελείται από σωματεία της CSL ως διοικητική οντότητα.
Παγκόσμιο πρωτάθλημα Φόρμουλα 1 (1979)
Το Παγκόσμιο πρωτάθλημα Φόρμουλα 1 του 1979 ήταν το 30ό που διοργάνωσε η FIA. Ο 1ος απ' τους 15 αγώνες τους οποίους περιλάμβανε έγινε στις 21 Ιανουαρίου στην Αργεντινή κι ο ½5ος και τελευταίος στις 7 Οκτωβρίου στις ΗΠΑ. Ανάμεσα στα Γκραν Πρι Μονακό και Γαλλίας επρόκειτο να μπει το Γκραν Πρι Σουηδίας το οποίο επρόκειτο να διεξαχθεί στις 9 Ιουνίου. Επειδή όμως τον προηγούμενο χρόνο (1978) σκοτώθηκαν 2 οδηγοί απ' τη χώρα εκείνη, συγκεκριμένα ο Ρόνι Πίτερσον κι ο Γκούναρ Νίλσον, οι Σουηδοί έχασαν τον ενθουσιασμό τους για το σπορ κι αυτό είχε ως αποτέλεσμα πως δεν υπήρχαν χρήματα για τη διεξαγωγή του αγώνα οπότε αναγκαστικά ο αγώνας αυτός βγήκε οριστικά απ' το καλεντάρι του Πρωταθλήματος. Πρωταθλητής αναδείχθηκε ο Νοτιοαφρικανός Τζόντι Σέκτερ κι ήταν η 1η φορά που ένας οδηγός απ' τη συγκεκριμένη χώρα κατέκτησε το Παγκόσμιο Πρωτάθλημα των Οδηγών.
Εξωτερικοί σύνδεσμοι
1979 Κατηγορία:Μηχανοκίνητος αθλητισμός το 1979
Παγκόσμιο πρωτάθλημα Φόρμουλα 1 (1994)
Το Παγκόσμιο πρωτάθλημα Φόρμουλα 1 του 1994 ήταν το 45ο που διοργάνωσε η FIA. Περιλάμβανε συνολικά 16 αγώνες. Ο 1ος έγινε στις 27 Μαρτίου στη Βραζιλία κι ο τελευταίος στις 13 Νοεμβρίου στην Αυστραλία. Το Γκραν Πρι του Σαν Μαρίνο εκείνου του Πρωταθλήματος σημαδεύτηκε από 3 ατυχήματα των οποίων έπεσαν θύματα οι οδηγοί Ρούμπενς Μπαρικέλο, Ρόλαντ Ράτζενμπεργκερ και Άιρτον Σένα. Το ατύχημα του 1ου σημειώθηκε στις ελεύθερες δοκιμές της Παρασκευής 29 Απριλίου, του 2ου το Σάββατο 30 Απριλίου στις επίσημες δοκιμές κατάταξης των οδηγών και του 3ου την Κυριακή 1 Μαΐου στον αγώνα. Ο Μπαρικέλο σώθηκε ενώ οι υπόλοιποι 2 σκοτώθηκαν. Τη χρονιά εκείνη ο Γερμανός Μίχαελ Σουμάχερ ο οποίος οδηγούσε για λογαριασμό της Benetton Ford αναδείχθηκε για 1η φορά στην καριέρα του Παγκόσμιος Πρωταθλητής.
1994 Κατηγορία:Μηχανοκίνητος αθλητισμός το 1994
Αναστάσια Ακόστα
Η Αναστάσια Ακόστα (Anastasia Acosta, γεννημένη ως Αναστάσια Μαγδαλένα Ακόστα Λόρια Anastasia Magdalena Acosta Loría, 18 Οκτωβρίου 1974 -) είναι Κοσταρικανή ηθοποιός και μοντέλο. Έγινε γνωστή στο ευρύ κοινό ως Αναστάσια, μέσα από τις συμμετοχές στις μεξικάνικες τηλενουβέλες.
Σε νεαρή ηλικία, η Αναστάσια και η οικογενεία της μετακόμισε στο Μεξικό, άρχισε να δουλεύει ως μοντέλο μαζί με τις δυο αδελφές της. Όταν ξεκίνησε την σταδιοδρομία της στο μοντελίνγκ, αρκετοί μεξικανοί παραγωγοί, της έκαναν διάφορες προτάσεις την τηλεόραση, προτάσεις που δέχτηκε και το 1996 κάνει το ντεμπούτο της στην μεξικάνικη τηλενουβέλα "Μαρισόλ" με την Έρικα Μπουενφίλ και τον Εδουάρδο Σανταμαρίνα. Το 1998 παίζει στην Παουλίνα "(La usurpadora)", μαζί με τους Φερνάντο Κολούνγκα, Γκαμπριέλα Σπάνικ και την Λιμπερτάδ Λαμάρκε.
Φιλμογραφία
Τηλεόραση
Θέατρο
Εξωτερικοί Σύνδεσμοι
Κατηγορία:Κοσταρικανοί ηθοποιοί Κατηγορία:Κοσταρικανοί μοντέλα Κατηγορία:Μεξικανοί μοντέλα Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί θεάτρου Κατηγορία:Μεξικανές ηθοποιοί τηλεόρασης
Κωνσταντίνος Τζούμας
Βιογραφία
Γεννήθηκε στον Πειραιά και μεγάλωσε στο Πασαλιμάνι και στην Αθήνα. Σπούδασε υποκριτική στην Αθήνα και χορό στη Νέα Υόρκη.
Στον κινηματογράφο εμφανίστηκε στις ταινίες: Γλυκιά Συμμορία, Τα Κουρέλια Τραγουδάνε Ακόμα, Ελευθέριος Βενιζέλος 1910 - 1927, Ακροπόλ, Οι Απέναντι, Τα βαποράκια a.k.a. Άλλος για τον... Κορυδαλλό!, Ρεμπέτικο, Χάππυ Νταίη και Ο δράκουλας των Εξαρχείων. Στο θέατρο έχει πρωταγωνιστήσει σε έργα όπως Περιμένοντας τον Γκοντό, Ο φίλος μου ο Λευτεράκης, «Εγώ δεν...» και ''Κ.Π. Καβάφης Αυτοβιογραφούμενος''. Στην τηλεόραση είχε κάνει guest εμφανίσεις στις σειρές: Οι Απαράδεκτοι, Οι Τρεις Χάριτες, Οι Μεν και οι Δεν και Δύο Ξένοι.
Τα τελευταία χρόνια, ήταν ραδιοφωνικός παραγωγός σε καθημερινή εκπομπή με τον τίτλο Café Society στον σταθμό "Εν Λευκώ".
Εξέδωσε τρία αυτοβιογραφικά βιβλία με τους τίτλους Ως εκ θαύματος (2008), Complete Unknown (2009) και Πανωλεθρίαμβος (2010).
Απεβίωσε στις 25 Ιουνίου 2022.
Εξωτερικοί σύνδεσμοι
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες ραδιοφωνικοί παραγωγοί Κατηγορία:Έλληνες συγγραφείς
Ιταλικός λύκος
Ο ιταλικός λύκος (Canis lupus italicus   ή Canis lupus lupus ), επίσης γνωστός ως ο Απέννινος λύκος , είναι υποείδος του γκρίζου λύκου (Canis lupus) που ζει στην Ιταλική χερσόνησο και στις Γαλλικές Άλπεις. Ανήκει στη μεγάλη οικογένεια των Κυνιδών και στο γένος Κύων. Το είδος αυτό διαφέρει από τους άλλους ευρωπαϊκούς λύκους, γι' αυτό μερικοί το θεωρούν ως διακριτό είδος και όχι υποείδος του Γκρίζου λύκου.
Περιγραφή
thumb|left|250px|ιταλική αγέλη λύκων
Ο ιταλικός λύκος, ζυγίζει κατά μέσο όρο 25 - 35 κιλά. Έχει μήκος σώματος 110 - 148 εκατοστά και ύψος 50 - 70 εκατοστά. Το τρίχωμα του λύκου έχει χρώμα γκρι - καφέ, το εσωτερικό των ποδιών και της κοιλιάς είναι λευκό και τα μπροστινά πόδια και η πλάτη τους είναι μαύρη. Το μαύρο του χρώμα είναι μοναδικό χαρακτηριστικό του είδους, πράγμα σπάνια για τα άλλα υποείδη του γκρίζου λύκου. Οι ιταλικοί λύκοι ζουν σε ομάδες 2 - 7 λύκων.
Διατροφή
Τρέφονται συνήθως με μικρά οπληφόρα. Στην περιοχή της Ιταλίας τρέφεται με ελάφια, κόκκινα ελάφια και αγριογούρουνα και στις Άλπεις με αγριοκάτσικα. Τρέφεται επίσης και με οικόσιτα ζώα όπως τα πρόβατα, οι κατσίκες και σπανιότερα με άλογα και αγελάδες. Λόγω του μικρού του μεγέθους, αποφεύγει να κυνηγήσει μεγάλου μεγέθους θηράματα.
Κατανομή
thumb|right|250px|Ο χάρτης κατανομής των Ιταλικών λύκων. Με το πορτοκαλί χρώμα υποδηλώνονται οι πληθυσμοί του είδους
Παλαιότερα, οι Ιταλικοί λύκοι ζούσαν σε ολόκληρη την Ιταλική χερσόνησο και τη Σικελία. Σήμερα, οι Ιταλικοί λύκοι ζουν στα Απέννινα όρη, στην Καλαβρία, στη Λιγουρία, στις Δυτικές Άλπεις και στο Πεδεμόντιο. Παλαιότερα ομάδες Ιταλικών λύκων υπήρχαν και στην Ελβετία. Οι πληθυσμοί τους, υπολογίζονται στα 500 - 1000 άτομα. Ο πληθυσμός τους συνεχίζει να επεκτείνεται ειδικά στις Άλπεις.
Απειλές και προστασία
Οι Ιταλικοί λύκοι, όπως και οι υπόλοιποι λύκοι ανέκαθεν έπεφταν θύματα των ανθρώπων. Παρ’ όλα αυτά, οι λύκοι έπαιζαν σημαντικό ρόλο στη μυθολογία και στον πολιτισμό των Ρωμαίων (βλέπε Ρωμύλος και Ρώμος) και απολάμβαναν τη συμπάθεια των ανθρώπων. Λόγω του κυνηγιού, οι λύκοι αυτοί βρέθηκαν κοντά στην εξαφάνιση τη δεκαετία του 1970. Το 1976, η Ιταλική κυβέρνηση αποφάσισε την προστασία του είδους. Εκείνη την περίοδο ζούσαν μόλις 100 λύκοι στην Ιταλία. Τα επόμενα χρόνια, οι λύκοι εξαπλώθηκαν σε διάφορα μέρη της Ιταλίας. Σημαντικός κίνδυνος για τους λύκους, αποτελεί και η ανάμειξή τους με οικόσιτους σκύλους, με αποτέλεσμα τη δημιουργία υβριδίων.
Παραπομπές
Κατηγορία:Κυνίδες Κατηγορία:Θηλαστικά της Ευρώπης
Annabelle: Creation
Η Annabelle: Creation είναι Αμερικάνικη μεταφυσική ταινία τρόμου του 2017, σε σκηνοθεσία του Ντέιβιντ Φ. Σάντμπεργκ, σενάριο του Γκάρι Ντάουμπερμαν και παραγωγής των Πήτερ Σάφραν και Τζέιμς Γουάν. Αποτελεί πρίκουελ της ταινίας Annabelle (2014). Στην ταινία πρωταγωνιστούν οι Στεφανία Σίγκμαν, Τάλιθα Μπέιτμαν, Άντονι ΛαΠάλια και Μιράντα Όττο.
Τον Οκτώβριο του 2015 επιβεβαιώθηκε ότι αναπτύσσεται μια ταινία Annabelle. Αργότερα αποκαλύφθηκε ότι η ταινία θα αποτελούσε πρίκουελ και όχι σίκουελ. Ο Ντέιβιντ Φ. Σάντμπεργκ αντικατέστησε τον Λεονέτι ως σκηνοθέτη, ενώ ο Ντάουμπερμαν επιστρέφει για να γράψει το σενάριο και ο Σάφραν και Γουάν επιστρέφουν για τη παραγωγή. Η μαγνητοσκόπηση ξεκίνησε στις 27 Ιουνίου 2016 στο Λος Άντζελες της Καλιφόρνια και ολοκληρώθηκε στις 15 Αυγούστου 2016.
Η Annabelle: Creation κυκλοφόρησε στο Φεστιβάλ Κινηματογράφου του Λος Άντζελες στις 19 Ιουνίου 2017 και κυκλοφόρησε θεατρικά στις Ηνωμένες Πολιτείες στις 11 Αυγούστου 2017. Η ταινία κέρδισε πάνω από 306 εκατομμύρια δολάρια σε όλο τον κόσμο και έλαβε γενικά θετικές κριτικές από κριτικούς που επαινούν την ατμόσφαιρα της ταινίας, θεωρώντας την ως βελτιωμένη σε σχέση με την προηγούμενη ταινία. Ένα σίκουελ, η Annabelle Comes Home, κυκλοφόρησε στις 26 Ιουνίου 2019.
Πλοκή
Το 1943, ο κουκλοποιός Σάμιουελ Μούλινς και η σύζυγός του, Έσθερ, θλίβονται από την απώλεια της επτάχρονης κόρης τους Άναμπελ, η οποία σκοτώνεται ακαριαία σε ένα αυτοκινητιστικό δυστύχημα.
Δώδεκα χρόνια αργότερα, το 1955, οι Μούλινς ανοίγουν το σπίτι τους για να φιλοξενήσουν την αδελφή Σάρλοτ και έξι κορίτσια που έμειναν άστεγα από το κλείσιμο του ορφανοτροφείου τους. Παρά το γεγονός ότι ο Σάμιουελ είχε πει να μην εισέλθει κανείς στην κλειστή κρεβατοκάμαρα της Άναμπελ, η Τζάνις, ένα νεαρό ορφανό με αναπηρία από την πολιομυελίτιδα, ανακαλύπτει ένα σημείωμα που γράφει "Βρες με" και μπαίνει στο δωμάτιο, το οποίο έχει μυστηριωδώς ξεκλειδωθεί. Βρίσκει ένα κλειδί για την ντουλάπα της Άναμπελ και την ανοίγει, όπου βλέπει μια παράξενη κούκλα πορσελάνης. Αυτό το γεγονός, απελευθερώνει άθελα της έναν ισχυρό δαίμονα που τρομοκρατεί τα κορίτσια.
Μια νύχτα, ο δαίμονας, παίρνοντας την μορφή της μικρής Άναμπελ, εμφανίζεται μπροστά στη Τζάνις, λέγοντας ότι θέλει να πάρει την ψυχή της. Παρόλο που η Τζάνις επιχειρεί να ξεφύγει από τις σκάλες, ο δαίμονας την τραυματίζει, με αποτέλεσμα να καθηλωθεί σε αναπηρικό καροτσάκι. Η καλύτερη φίλη της Τζάνις, Λίντα, βασανίζεται από τον δαίμονα. Ένα πρωί, ο δαίμονας, που παρουσιάζετε στην Τζάνις με την μορφή της αδελφής Σάρλοτ, την οδηγεί βίαια στον αχυρώνα, οπού καταφέρνει να μπει μέσα της και να πάρει τον έλεγχο του μυαλού και του σώματος της. Η Λίντα παρατηρεί αλλαγές στη συμπεριφορά της Τζάνις, και λέει στον Σάμιουελ ότι η Τζάνις είχε μπει στο δωμάτιο της Άναμπελ και είχε βρει την κούκλα. Η Τζάνις, που μπορεί μυστηριωδώς τώρα να περπατήσει, σκοτώνει βίαια τον Σάμιουελ, έπειτα από αυτό το γεγονός.
Η Λίντα παίρνει τη κούκλα της Τζάνις και την ρίχνει στο πηγάδι, όμως η κούκλα εμφανίζεται ξανά στο σπίτι. Η αδελφή Σάρλοτ μιλάει με την παραμορφωμένη Έσθερ, και την ρωτάει για την κούκλα. Η Έσθερ εξηγεί ότι μετά το θάνατο της Άναμπελ, οι Μούλινς υποσχέθηκαν την πίστη τους σε οποιαδήποτε δύναμη θα τους επέτρεπε να ξανά αντικρίσουν την αγαπημένη τους κόρη. Μια άγνωστη οντότητα απάντησε στην προσευχή τους και αν και έβλεπαν για λίγο το πνεύμα της Άναμπελ, η οντότητα τους έπεισε να μεταφερθεί μέσα στην κούκλα. Οι Μούλινς συμφώνησαν, αλλά γρήγορα συνειδητοποίησαν ότι είχαν προσελκύσει έναν δαίμονα που αναζητούσε μία ανθρώπινη ψυχή. Μια νύχτα, η Εσθερ είδε το πνεύμα της Άναμπελ να μεταμορφώνεται στον δαίμονα, ο οποίος στη συνέχεια της έβγαλε το μάτι. Με την βοήθεια της εκκλησίας, οι Μούλινς κλείδωσαν την κούκλα μέσα στην παλιά ντουλάπα της Άναμπελ. Η Έσθερ και ο Σάμιουελ άνοιξαν το σπίτι τους ως καταφύγιο για τα κορίτσια, ώστε να μετανοήσουν για τις πράξεις τους, αλλά αυτό έδωσε την ευκαιρία στον δαίμονα να αναζητήσει για ακόμη μία φορά μία ανθρώπινη ψυχή.
Ο δαίμονας δολοφονεί την Έσθερ και επιτίθεται στην αδελφή Σάρλοτ. Τα ορφανά εγκαταλείπουν το σπίτι, αλλά η Λίντα είναι παγιδευμένη και κρύβεται στο δωμάτιο της Άναμπελ, καθώς στο σώμα της Τζάνις κατοικεί ο δαίμονας που προσπαθεί να την μαχαιρώσει. Η αδερφή Σάρλοτ κλειδώνει τη Τζάνις και την κούκλα μέσα στην ντουλάπα, και το σπίτι καταστρέφεται. Την επόμενη μέρα, η αστυνομία φτάνει να ψάξει στο σπίτι, αλλά βρίσκει στην ντουλάπα μονάχα την κούκλα. Η αδελφή Σάρλοτ, η Λίντα και τα ορφανά μεταφέρονται σε ένα καινούριο καταφύγιο, ενώ η Τζάνις διαφεύγει από μια τρύπα στον τοίχο και μετακομίζει σε ένα ορφανοτροφείο στη Σάντα Μόνικα. Ακόμη απομονώνεται και αποκαλεί τον εαυτό της, Άναμπελ. Η οικογένεια Χίγκινς σύντομα την υιοθετεί.
Δώδεκα χρόνια αργότερα, το 1967, η ενήλικη Άναμπελ-Τζάνις, γίνεται μέλος μία σατανικής αίρεσης και, μαζί με τον φίλο της, σκοτώνει τους θετούς γονείς της (η αρχή της πρώτης ταινίας Annabelle).
Ανάπτυξη
Τον Οκτώβριο του 2015, επιβεβαιώθηκε ότι το πρίκουελ της Annabelle ήταν σε εξέλιξη. Ο Ντέιβιντ Φ. Σάντμπεργκ, αντικατέστησε τον Τζον Λεονέτι ως διευθυντή του πρίκουελ τον Μάρτιο του 2016. Ο Ντέιβιντ Φ. Σάντμπεργκ δεν ήθελε να σκηνοθετήσει το πρίκουελ, λόγω των αρνητικών κριτικών που είχε συλλέξει η πρώτη ταινία Annabelle, αλλά αφότου διάβασε το σενάριο συμφώνησε να αναλάβει την σκηνοθεσία. Λόγω του ότι η Annabelle: Creation αποτελεί μία αυτόνομη ταινία, σκέφτηκε ότι θα έχει ελευθερία κινήσεων. Το γεγονός επίσης ότι αποτελούσε ένα πρίκουελ, τον προσέλκυσε ακόμη περισσότερο. Ο σεναριογράφος της πρώτης ταινίας, Γκάρυ Νταυμπερμαν, επέστρεψε για να γράψει το σενάριο, με τους Πίτερ Σάφραν και Τζέιμς Γουάν να επιστρέφουν στην παραγωγή. Τον Μάρτιο του 2017, ο Σάντμπεργκ αποκάλυψε ότι η ταινία θα αποτελούσε πρίκουελ για την αρχική ταινία Annabelle, με τίτλο Annabelle: Creation.
Κάστινγκ
Τον Ιούνιο του 2016, η Τάλιθα Μπέιτμαν, η Μίραντα Ότο και η Στέφανι Σίγκμαν έλαβαν τους ρόλους τους στην ταινία. Η Μπέιτμαν και οι υποστηρικτικοί ηθοποιοί Λούλου Ουίλσον και Σαμάρα Λι είχαν δει όλοι τον Εξορκιστή και η Σαμάρα πήρε το όνομά της από την Σαμάρα Μόργκαν από το The Ring, οπότε καμία από αυτές δεν ένιωσε κάποιο αρνητικό συναίσθημα παίζοντας σε μία ταινία τρόμου. Είπαν ότι δεν αισθάνονταν ένταση ή φόβο σε όλη την διάρκεια της παραγωγής και το μόνο πρόβλημα στο να συνεργαστούν ήταν περιορισμοί όσον αφορά το ότι δεν μπορούν να δουλέψουν μετά τα μεσάνυχτα και να εργάζονται υπερωρίες. Η Μπέιτμαν ήταν μια από τις ηθοποιούς που ο Τζέιμς Γουάν είχε εξετάσει για το ρόλο της Τζάνετ στο Κάλεσμα 2. Ωστόσο, τον ρόλο τελικά πήρε η Μάντισον Γουλφ. Δεδομένου ότι το σενάριο απαιτούσε μια ομάδα παιδιών, διεξήχθησαν οντισιόν με παιδιά, από τις οποίες ξεχώρισε η Τάλιθα και εντυπωσίασε τους παραγωγούς. Η Ουίλσον έκανε ακρόασηεπειδή ήθελε να παίξει τον πρωταγωνιστικό ρόλο, έχοντας παίξει ήδη στην ανταγωνίστρια ταινία Ouija: Η πηγή του κακού.
Ο Άντονι ΛαΠάλια συμφώνησε να πρωταγωνιστήσει στην ταινία αφού η 14χρονη κόρη του τον άκουσε να μιλάει στο τηλέφωνο για την ταινία και με ενθουσιασμό είπε στον πατέρα της να αναλάβει τον ρόλο. Έχει περιγράψει τον χαρακτήρα του ως «μυστηριώδη, ήσυχο αλλά σκληρό άντρα που θρηνεί τόσο για την απώλεια της κόρης του όσο και για την αναπηρία της γυναίκας του. Τα νεαρά ορφανά που μετακινούνται στο τώρα ερειπωμένο σπίτι τον φοβούνται». Για να μπει στο πετσί του ρόλου, δεν μίλησε πολύ με τις νεαρές ηθοποιούς στο σετ. Απομάκρυνε σκόπιμα τον εαυτό του από εκείνες, ώστε να μην τον συμπαθούν και πολύ κατά την διάρκεια των γυρισμάτων.
Μουσική
Στις 23 Νοεμβρίου 2016, ο Μπέντζαμιν Βάλφις προσλήφθηκε για να συνθέσει τη μουσική για την ταινία. Η WaterTower Music κυκλοφόρησε το σάουντρακ άλμπουμ στις 4 Αυγούστου 2017.
Κυκλοφορία ταινίας
Η ταινία είχε αρχικά προγραμματιστεί να κυκλοφορήσει στις 19 Μαΐου 2017, αλλά αναβλήθηκε για τις 11 Αυγούστου 2017. Η ταινία έκανε πρεμιέρα στο Φεστιβάλ Κινηματογράφου του Λος Άντζελες στις 19 Ιουνίου 2017.
Η ταινία κυκλοφόρησε σε Digital HD στις 17 Οκτωβρίου 2017 και σε Blu-ray και DVD στις 24 Οκτωβρίου 2017
Box Office
Η Annabelle: Creation κέρδισε 102.1 εκατομμύρια δολάρια στις Ηνωμένες Πολιτείες και τον Καναδά και 204.4 εκατομμύρια σε άλλες χώρες, συγκεντρώνοντας 306.5 εκατομμύρια δολάρια, ξεπερνώντας τον προϋπολογισμό παραγωγής ύψους 15 εκατομμυρίων δολαρίων. Με την κυκλοφορία της ταινίας, τα έσοδα των ταινιών Του Σύμπαντος Του Καλέσματος ξεπέρασαν τα 1 δισεκατομμύρια δολάρια συνολικά.
Εκτός της Βόρειας Αμερικής, την ταινία υποδέχθηκε θετικά το διεθνές κοινό, όπως φαίνεται και στο box office. Έσπασε πολλά ρεκόρ πρεμιέρας για το είδος τρόμου. Την εβδομάδα πριν από την εγχώρια κυκλοφορία της, η ταινία έκανε το ντεμπούτο της στην πρώτη θέση στην Ιταλία, με 1,1 εκατομμύρια δολάρια. Κέρδισε 35,4 εκατομμύρια δολάρια το εναρκτήριο Σαββατοκύριακο από 39 αγορές, σηματοδοτώντας το δεύτερο μεγαλύτερο διεθνές άνοιγμα στο Σύμπαν, πίσω από το Κάλεσμα 2. Συνολικά, η ταινία ήταν νούμερο δύο στο διεθνές box office μετά Wolf Warrior 2. Η ταινία επεκτάθηκε σε 56 αγορές το δεύτερο σαββατοκύριακο της, και βρέθηκε στην πρώτη θέση του παγκόσμιου chart για πρώτη φορά με εκτιμώμενο ποσό 42 εκατομμύρια δολάρια.
Κατέγραψε το υψηλότερο εναρκτήριο σαββατοκύριακο στο Σύμπαν, σε 26 αγορές και αποτέλεσε τη μεγαλύτερη πρεμιέρα για μια ταινία τρόμου όλων των εποχών στη Σουηδία, την Πολωνία, την Πορτογαλία, την Ινδία, τη Μαλαισία (2,2 εκατομμύρια δολάρια), και το Βιετνάμ. Τα κορυφαία κέρδη προήλθαν από το Μεξικό (8 εκατομμύρια δολάρια), την Κορέα (6,7 εκατομμύρια δολάρια) και την Ινδία (9,8 εκατομμύρια δολάρια). Στη Νότια Κορέα, η ταινία κέρδισε 1,2 εκατομμύρια δολάρια από τις προεπισκοπήσεις της Πέμπτης.
Κριτικές
Στον ιστότοπο συλλογής κριτικών Rotten Tomatoes, η ταινία έχει βαθμολογία έγκρισης 71% με βάση 185 κριτικές, με μέση βαθμολογία 6,19 / 10. Η κριτική συναίνεση του ιστότοπου αναφέρει: "Η ταινία Annabelle: Creation προσθέτει ένα άλλο ισχυρό κεφάλαιο στο Σύμπαν Του Καλέσματος - και αποτελεί μία ακόμη απόδειξη ότι οι κούκλες με φρικιαστική εμφάνιση παραμένουν αξιόπιστα τρομακτικές." Το Metacritc έδωσε στην ταινία βαθμολογία 62 από τα 100, με βάση 29 κριτικούς, έχοντας "γενικά ευνοϊκές κριτικές". Το κοινό που ερωτήθηκε από το CinemaScore έδωσε στην ταινία έναν μέσο βαθμό "B" σε κλίμακα A + έως F, το ίδιο σκορ που κέρδισε και η πρώτη ταινία Annabelle.
Ο Justin Lowe του περιοδικού The Hollywood Reporter χαρακτήρισε την ταινία «τρομερά τρομακτική». Ο Chris Nashawaty της Entertainment Weekly έδωσε την ταινία βαθμό "C", χαρακτηρίζοντάς την "ένα χτύπημα κλισέ και ανοησίας" και γράφοντας ότι "τίποτα από αυτά δεν θα φαίνεται καινούριο στους θαυμαστές τρόμου".